NaiveNeuron/SloPal huggingface dataset:
Viskupič, Marián, poslanec NR SR (2023-06-13):
Ďakujem pekne za slovo, pán predsedajúci. Pán minister, veľmi pekne ďakujem za váš veľmi dobrý prejav, ktorý jednoducho nastavuje zrkadlo, a za to pripomenutie, že tohto roku osem miliárd dlhu budeme mať, už reálny je štyri, keď sa pozrete na vývoj plnenia štátneho rozpočtu teraz, ešte nie sme v pol roku, no a že keď sa nič nestane, že teda to je zarobené, už keď sa nič ďalšie neprijme, tak je zarobené na šesťmiliardové deficity v ďalších rokoch. No, a tu sa rozpráva, že peniaze ľuďom, peniaze ľuďom. Ale som rád, že ste to povedali. Proste verejné financie sú, ale peniaze od ľudí, to už nikto nehovorí, že sa tu, a kto chce rozdávať, že ale najprv to tým ľuďom sa berie a buď tým existujúcim, tým pracujúcim, alebo ten zvyšok sa berie tým deťom a tým vnukom. A namiesto toho, čo sa tu rozpráva, že sa im budúcnosť robí dobrá; nie, tá budúcnosť sa im touto nezodpovednou politikou berie. A som veľmi rád, pán minister, že ste na to skutočne upozornili. A teda deti, no, keď sa narodia deti a budeme sa správať k tým verejným financiám takto, tak nám jednoducho odídu do zahraničia a je jedno, koľko sa ich narodí, pretože nebude fungovať školstvo, zdravotníctvo, doprava, nebude fungovať krajina ako celok a ony sa jednoducho zoberú a odídu do zahraničia a aj tie grafy, čo ich spomínal, ten vývoj demografický, ktorý spomínal pán minister financií, bude ešte horší. A jasné, ako dobre bolo povedané toto spätné zrkadlo. Jasné, že je v poriadku tá hotovostná rezerva, ktorá tohto roku je. Samozrejme. Ale jednoducho to je ten pohľad do zrkadla. Ona sa do konca roku minie, trendy zostanú zlé, problémy pre budúci rok zostanú, akurát keď sa na budúci rok niekto pozrie do zrkadla, tak tam už žiadnu tú rezervu hotovostnú neuvidí a to, to je, to je ten problém. Viac už asi nestihnem. Ďakujem pekne.
Jurinová, Erika, podpredsedníčka NR SR (2015-09-17):
Pán poslanec Osuský.
Petro, František, poslanec NR SR (2013-06-19):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: – Ústavnoprávnemu výboru Národnej rady Slovenskej republiky a – Výboru Národnej rady Slovenskej republiky pre hospodárske záležitosti; a aby za gestorský výbor určil hlasovaním Výbor Národnej rady Slovenskej republiky pre hospodárske záležitosti; a že určené výbory návrh zákona prerokujú v druhom čítaní vo výboroch do 28. augusta 2013 a v gestorskom výbore do 30. augusta 2013.
Hraško, Igor, poslanec NR SR (2013-09-11):
Ďakujem pekne. Kolega Jofo, hovoril si takisto o tých hraniciach, ako tu už spomínal aj predrečník. Naozaj myslím si, že tá hranica je postavená naozaj dosť vysoko, pretože osobne viem, by sa to okrem veľkých audiovizuálnych diel, tam sa píše aj o seriáloch a rôznych takýchto na pokračovanie dielach, píše v zákone, takže určite poznám viacero takých skupín, ktoré by dokázali pripravovať pekné veci, nie sú to nejaké veľké televízne filmy, skôr by som to prirovnal k dokumentom, len určite sa tie čiastky neprevýšia až teda do takých, do takých čísel a, žiaľ, nemajú možnosť alebo teda majú možnosť čerpať z iných fondov, povedzme z grantového systému, ale tam povedzme nie sú podporení, lebo sa im to zdá veľa, ale tuná z tohto audiovizuálneho nie sú podporení, lebo je to málo. A niečo medzi tými zatiaľ u nás neexistuje, takže možno by som tiež zvážil tú hranicu, tých 2,5 mil., a potom by to možno aj bolo prechoditeľné. Skutočne potrebujeme pomôcť naozaj aj takým menším producentom, a pokiaľ ich naozaj bude viacej, tak možno aj tých viacej príležitostí do budúcnosti. Ďakujem.
M. Hort, podpredseda NR SR: (2009-10-27):
A teraz ešte o slovo v záverečnom vystúpení prihlásila pani spravodajkyňa Monika Gibalová. Nech sa páči.
Kažimír, Peter, podpredseda vlády a minister financií SR (2014-05-29):
Pán poslanec, myslím si, že k priebehu a výsledkom stretnutia nášho ministra zahraničných vecí a európskych záležitostí s ministrom zahraničných vecí Ruskej federácie Lavrovom sme sa dostatočne a detailne vyjadrili už v odpovedi na otázku pána poslanca Kéryho. Ďakujem, skončil som. (Potlesk.)
Glváč, Martin, podpredseda NR SR (2017-10-17):
S reakciou, pán minister. Nie? Nie. Pán spravodajca požiadal o vystúpenie.
Kotleba, Marian, poslanec NR SR (2020-12-02):
Vážený pán predseda finančného výboru, vy ste konštatovali vo svojom vystúpení, že sa tešíte z toho, že sa v rámci rozpočtu podarí naliať dostatočný objem peňazí do vzdelávania. Ale ja sa chcem spýtať, že čo z toho, keď vďaka chaotickým opatreniam vlády tie deti nemôžu chodiť do školy. Čo z toho, keď deti dnes trpia doma, už trpia aj rodičia a stále im len sľubujete, že už budú môcť ísť do školy, a nemôžu. Že by mohli ísť aspoň na tri týždne do školy do Vianoc? Nie. Že od 8. januára? Možno už ani to nebude pravda. Načo chcete nalievať peniaze, keď tie deti prídu o základné školské návyky a ten výchovno-vzdelávací proces bude úplne v troskách? A druhá vec, 7 mld. ročný deficit. To je deficit rovný deficitu za posledné tri roky minulého volebného obdobia. Za tri roky! Odhadovaný 60-miliardový dlh po trojročnom hospodárení tejto vlády je, pán poslanec, tak vysoký, že to už sú nesplatiteľné čísla. Ja chcem povedať z tohto miesta, že to už budú nesplatiteľné čísla a naozaj už bude zbytočné sa snažiť splácať takýto vysoký dlh. Radšej ho prestaňte splácať, normálne ho prestaňte splácať a tie peniaze z dlhovej služby, tie miliardy z dlhovej služby dajte do služieb štátu, pre ľudí, do nemocníc, do ciest, kdekoľvek. Lebo takýto obrovský dlh jednoducho už nebude splatiteľný. To už budú peniaze vyhodené do čiernej diery.
Baránik, Alojz, poslanec NR SR (2019-03-29):
Ďakujem pekne. Lucia, aj ja ti ďakujem za tento super prejav a za to, ako si ukázala skutočnú, na skutočnú podstatu toho, že o čo tu ide, ale politicky. Ale ja si naozaj myslím, že, bohužiaľ, je to tak, že tí ľudia, ktorí nám teraz vládnu, tak to sú v podstate mizogýnisti (pozn. red.: správne „mizogýni“). To sú ľudia, ktorí nenávidia ženy, a preto a takisto, ako vidíme tam nejaký pán na balkóne, ktorý si myslí, že je kresťanské nenávidieť ženy, je to opovrhnutiahodné. A to, že nám vládne tu jedna garnitúra, ktorá nenávidí ženy, je naozaj na zvracanie. Ja som tu videl najlepšie jedno ráno, keď som sem prišiel do parlamentu, a videl som, ako sa objímajú hlavní proponenti tohto, tohto uznesenia, ktorí napriek tomu, že majú povolanie, z ktorého by malo vyplývať, že robia maximum pre ľudí, tak sa objímali s jedným zápasníkom nielen fyzickým, ale, myslím si, aj mentálnym ako v predohre toho, čo na pani podpredsedníčku pripravovali jednu žalostnú, falošnú, primitívnu, zle zrealizovanú, idiotskú kampaň, ktorá mala svoj základ v tom, že nenávidia ženy a že sú proti ženám schopní urobiť čokoľvek, pretože taká je ich povaha. Toto musíme z tohto parlamentu dostať. A treba začať politicky.
Matovič, Igor, poslanec NR SR (2017-03-21):
Čiže navrhujem, aby..., to sú také stálice, navrhujem, aby Národná rada zaviazala ministra dopravy pána Érseka k zverejneniu všetkých prevodov pozemkov od roku 2002 pod D4 a R7 smerom na Dunajskú Stredu. Zdôvodnenie: Vynaložili sme na výkup týchto pozemkov z našich spoločných peňazí, to znamená z daní ľudí, lebo iné peniaze nemáme, viac ako 400 mil. eur a ľudia si zaslúžia vedieť, hlavne tí, ktorí sa na tie dane skladajú, si zaslúžia vedieť, kto na nich zarobil, prípadne ktorý politik ľudí pri prevode týchto pozemkov okradol. A mám ešte jeden.
P. Paška, predseda NR SR: (2006-12-15):
Ja chcem len vysloviť presvedčenie, som veľmi rád, že sme preberali túto problematiku aj preto, že priamo súvisí s inštitútom, ktorý považujem za nesmierne významný nielen pre Národnú radu, ale aj pre celé Slovensko, a to je naše predsedníctvo Konferencii predsedov parlamentov Európskej únie, čo je mimochodom po našom vstupe do Európskej únie najvyšší inštitút, ktorým sa Slovensko môže ako riadny člen Európskej únie prezentovať, a vyvrcholí táto naša aktivita v máji budúceho roku, koncom mája, samitom viac ako 40 hláv parlamentov členských krajín Európskej únie. A okrem iného, a to je dôvod, prečo som aj chcel povedať niekoľko slov, takisto Legislatívny a pracovný program Európskej komisie bude jednou z tém, ktorou sa počas troch dní budú predsedovia parlamentov Európskych krajín v Bratislave zaoberať a bude to agenda v rámci témy zvyšovania národného európskeho povedomia. V tejto súvislosti, samozrejme, sa nedá nepovedať, že rastie vplyv a význam a postavenie národných parlamentov a bolo by veľkou chybou, keby aj Slovenská republika sebavedome nevyužívala tento inštitút na presadzovanie legitímnych národných a štátnych záujmov. Nakoniec s touto problematikou nemajú problém vystupovať, a veľmi razantne, aj staršie členské krajiny Európskej únie. Čo je veľmi dôležité, že naozaj cítiť ten tlak na národný záujem a v rámci mechanizmov fungovania Európskej únie sa hľadajú optimálne modely. Nechcem siahodlho špekulovať, pretože existujú legitímne prístupy k riešeniu, nikdy som sa netajil tým a chcem to povedať aj z tohto miesta, že dúfam však, že v rámci hľadania optimálneho presadzovania toho, čomu sa hovorí národný záujem, nedôjde ale k určitej retardácii mechanizmov, kde napríklad Legislatívny a pracovný program je jedným z nich, ktoré majú výrazne integračný a integrujúci charakter a rozmer v rámci celého európskeho spoločného priestoru. Ja som presvedčený, že sme dostatočne schopní komunikovať či už na úrovni Európskej komisie, alebo na úrovni národných parlamentov tak, aby sa táto situácia nevyvíjala týmto spôsobom. Na záver mi, samozrejme, dovoľte poďakovať pánovi eurokomisárovi Jankovi Figeľovi, že sem medzi nás prišiel. Ja opäť sa vrátim ku konferencii, kde dúfam, že nielen s ním, ale aj, samozrejme, s našou misiou v Bruseli a s našimi zástupcami v iných členských krajinách využijeme tento priestor na to, aby sme nielen na samotnej konferencii v máji, ale aj počas celého obdobia jednak odprezentovali to, čomu hovoríme národný záujem, ale aby sme aj potvrdili, že sme riadny, suverénny člen Európskej únie. Chcem sa ešte raz veľmi pekne poďakovať, pán eurokomisár. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2018-09-12):
S reakciou na faktické poznámky, pán predseda Národnej rady Danko.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 60, proti 13, zdržalo sa 61, nehlasoval 1. Konštatujem, že tento pozmeňovák nebol schválený.
Glváč, Martin, podpredseda NR SR (2019-01-30):
Ďakujem. Pani spravodajkyňa chce? Nech sa páči.
Gašpar, Tibor, poslanec NR SR (2024-02-08):
Ďalej hlasujeme o bode 45 pozmeňujúceho návrhu poslanca Matoviča.
Pellegrini, Peter, predseda NR SR (2015-02-18):
Pán poslanec Kondrót.
Brixi, Otto, poslanec NR SR (2012-06-29):
Ďakujem pekne, pani predsedajúca. Pán kolega Miškov, všetci, ktorí sme tu, si veľmi vážime akékoľvek princípy občianskej zastupiteľskej demokracie, ale dovoľte mi na margo vášho príspevku pripomenúť, že vy ste boli tí, ktorí vykopávali otvorené dvere, a vďaka vášmu referendu, ktorým ste obrali slovenských občanov o viac ako 7 mil. eur a nie v prospech cieľov občianskych alebo spoločenských, ale v prospech cieľov vlastných politických.
Tomčo, Štefan, poslanec NR SR (2011-04-05):
Ďakujem za slovo, pán predseda. Vážené kolegyne, vážení kolegovia, Výbor Národnej rady Slovenskej republiky pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Szilárda Somogyiho a Kamila Krnáča, keďže pán Majer už nie je poslancom, na vydanie zákona, ktorým sa mení a dopĺňa zákon Národnej rady Slovenskej republiky číslo. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, ktoré máte, máme v tlači 187, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku a v znení neskorších predpisov informáciu výborov Národnej rady Slovenskej republiky. Národná rada Slovenskej republiky uznesením 263 z 15. decembra 2010 pridelila uvedený poslanecký návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj. Výbory prerokovali predmetný návrh zákona v určenej lehote uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi týchto výborov, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: Ústavnoprávny výbor neprijal platné uznesenie, nakoľko návrh uznesenia nezískal nadpolovičnú väčšinu prítomných poslancov. Výbor Národnej rady Slovenskej republiky pre verejnú správu a regionálny rozvoj s návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre financie a rozpočet s návrhom zákona súhlasil a odporučil ho Národnej rade Slovenskej republiky schváliť. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy, ktoré máte uvedené v spoločnej správe pod bodom III. Gestorský výbor prerokoval spoločnú správu výborov Národnej rady Slovenskej republiky na svojej 15. schôdzi dňa 1. februára 2011. Výbor neschválil spoločnú správu výborov, keďže za návrh súhlasiť so znením spoločnej správy nevyslovila súhlas nadpolovičná väčšina prítomných členov. Súčasne ma gestorský výbor poveril ako spoločného spravodajcu výborov informovať Národnú radu Slovenskej republiky o prerokovaní predloženého návrhu zákona vo výboroch. Pán predsedajúci, otvorte rozpravu.
Hrušovský, Pavol, podpredseda NR SR (2011-03-29):
Pán poslanec, keď odhlasujeme tento návrh, budem vás informovať aj o výsledku rokovania poslaneckého grémia, aj o postoji jednotlivých zástupcov poslaneckých klubov k tomuto hlasovaniu. Teraz udeľujem slovo pánovi predsedovi výboru pre sociálne veci, aby uviedol v Národnej rade návrhy hlasovaní k návrhu poslancov Kužmu a Horvátha na vydanie zákona, ktorým sa mení a dopĺňa zákon o službách zamestnanosti, tlač 209. Nech sa páči, máte slovo. (Hlasovanie o návrhu poslancov Národnej rady Slovenskej republiky Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 209.)
B. Bugár, podpredseda NR SR: (2006-04-19):
J. Dlhopolček, poslanec: Vážený pán predsedajúci, pani ministerka, pán minister, dámy a páni, Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade v súlade s § 89 zákona Národnej rady o rokovacom poriadku túto spoločnú správu: Národná rada Slovenskej republiky pridelila návrh skupiny poslancov zákona výborom Národnej rady pre financie, rozpočet a menu ako gestorskému, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Výbor Národnej rady Slovenskej republiky pre sociálne veci a bývanie o predmetnom vládnom návrhu rokoval v čase rokovania gestorského výboru s tým, že odporučil takisto daný návrh schváliť. Gestorský výbor nedostal do začiatku rokovania o návrhu zákona skupiny poslancov Národnej rady Slovenskej republiky nijaký pozmeňujúci návrh. K predmetnému návrhu zaujali výbory Národnej rady Slovenskej republiky tieto stanoviská: odporúčanie pre Národnú radu Slovenskej republiky návrh schváliť Ústavnoprávny výbor Národnej rady, z 11. apríla 2006, uznesenie č. 1020, a odporúčanie pre Národnú radu Slovenskej republiky návrh schváliť s doplňujúcim návrhom Výbor Národnej rady Slovenskej republiky pre financie, rozpočet a menu. Z uznesenia výboru Národnej rady Slovenskej republiky uvedeného pod bodom III tejto správy vyplynul tento doplňujúci návrh: za čl. I návrhu zákona, ktorý hovorí o zákone č. 446, kde v § 3 sa za odsek 1 vkladá nový odsek 2 v znení: „Do vlastníctva vyššieho územného celku prechádzajú z majetku štátu veci v nájme neziskovej organizácie, ktorá prevzala poskytovanie sociálnych služieb s účinnosťou k 1. januáru 2002, od orgánov štátnej správy alebo rozpočtovej organizácie, alebo príspevkovej organizácie.“ Vkladá čl. II, kde sa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení zákona č. 365 dopĺňa takto: V § 38, odsek 1 sa vypúšťajú slová: „a Ministerstva obrany Slovenskej republiky“ a  § 39 sa dopĺňa odsekom 15, ktorý znie: ,,Stredné školy v pôsobnosti Ministerstva obrany Slovenskej republiky podľa osobitného predpisu prechádzajú s účinnosťou od 1. júla 2006 do zriaďovateľskej pôsobnosti krajského školského úradu.“ Výbor Národnej rady pre financie, rozpočet a menu ako gestorský výbor odporúča tento návrh schváliť a takisto rokovať a hlasovať samostatne o prvom návrhu aj o pozmeňujúcom návrhu. Bol som poverený predniesť túto informáciu a dať potom hlasovať o predmetných návrhoch zákona ihneď po skončení rozpravy. Pán predsedajúci, skončil som. Ďakujem, otvorte rozpravu.
Švejna, Ivan, poslanec NR SR (2014-02-05):
Ďakujem. Ako spravodajca odporúčam, aby sme uvedený návrh prerokovali v druhom čítaní, dajte o tomto mojom návrhu hlasovať.
I. Mikloš, podpredseda vlády a minister financií SR: (2003-06-18):
Navrhované zmeny sadzby dane v zákone a zrušenie kategórie malý pivovar majú zabezpečiť posilnenie príjmov štátneho rozpočtu. Navrhované zmeny predpokladajú pozitívny dopad na verejné financie. Zároveň je potrebné uviesť, že spotrebné dane vstupujú do základu na výpočet dane z pridanej hodnoty a takto tvoria súčasť cien tovarov, teda môžu mať určitý vplyv aj na ich výšku. Pri premietnutí celej výšky sadzby dane by sa cena bez DPH l litra piva zvýšila o asi 2,4 koruny, teda pollitrová fľaša asi o 1,2 koruny. Celkový predpokladaný výnos po zvýšení by bol o 500 mil. korún vyšší, ako je to dnes. Ďakujem pekne za pozornosť.
Glváč, Martin, podpredseda NR SR (2017-02-10):
Otváram všeobecnú rozpravu k týmto bodom programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Ukončujem možnosť prihlásenia sa. Pán poslanec Budaj, nech sa páči. (Reakcia z pléna.) Nech sa páči, s procedurálnym.
M. Hort, podpredseda NR SR: (2008-11-05):
Š. Harabin, podpredseda vlády a minister spravodlivosti SR: No preto, že nedovolím na svoju osobu urážky z vašej strany.
Grendel, Gábor, podpredseda NR SR (2023-02-14):
Pán poslanec Karol Kučera.
M. Hort, podpredseda NR SR: (2009-04-21):
S faktickými poznámkami na vaše vystúpenie sa hlási pán poslanec Ľubomír Petrák zatiaľ ako jediný. Uzatváram možnosť prihlásiť sa s faktickou poznámkou. Nech sa páči, pán poslanec.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 137 poslancov, za 22, proti 7, zdržalo sa 106, nehlasovali 2. Uvedený návrh sme neschválili.
Šimečka, Michal, podpredseda NR SR (2024-02-15):
Ďakujem. Pán poslanec Jarjabek.
Pellegrini, Peter, predseda NR SR (2023-12-08):
Prosím, prezentujme sa a hlasujme o návrhu spravodajcu prerokovať tento vládny návrh zákona v druhom čítaní. (Hlasovanie.) Prítomných 141 poslancov, za 120, proti boli 4, zdržali sa 16 poslancov, nehlasoval 1. Konštatujem, že sa Národná rada uzniesla tento návrh prerokovať v druhom čítaní. Nech sa páči, pán spravodajca.
Vážny, Ľubomír, poslanec NR SR (2020-12-09):
Pán poslanec, demagogická argumentácia, ale chápem, že chcete aspoň trochu zmierniť výčitky svedomia vášmu hlasovaciemu koaličnému stroju. Ale idem k veci, pretože ste hovorili, že ste niečo nespo-, pretože ste argumentovali, že ste niečo nepochopili. Zaráža, znova vám to zopakujem, veľmi citlivé ustanovenie o dodatočnom súhlase Národnej rady k vládou vyhlásenému núdzovému stavu, o toto sa jedná, a tam ste argumentovali, že predsa Národná rada Slovenskej republiky môže vysloviť súhlas aj za jeden deň po vyhlásení núdzového stavu vládou. To znamená, nebude čakať 20 dní. A prečo teda nedávate predchádzajúci súhlas Národnou radou Slovenskej republiky, ak je pravda, že do jedného dňa Národná rada vie vyhlásiť súhlas, tak to môže urobiť s predchádzajúcim súhlasom a máte vyriešené to citlivé ustanovenie, o ktorom som vám povedal, že, a ktoré všetci vnímame ako veľmi citlivé a až protiústavné. Čiže dá sa veľmi dobre zaviesť režim predchádzajúceho súhlasu Národnou radou, ak to trvá jeden deň, čo ste vo svojej argumentácii použili. Ďakujem.
Pellegrini, Peter, predseda NR SR (2015-11-13):
Prezentujme sa a hlasujme o bodoch 1, 2 a 3 z pozmeňujúceho návrhu pani poslankyne Šípošovej. (Hlasovanie.) Prítomných 124 poslancov, za hlasovalo 47, proti boli 2, zdržalo sa 74 poslancov, nehlasoval 1 poslanec. Tieto body sme neschválili.
Vetrák, Milan, poslanec NR SR (2023-05-24):
Ďakujem pekne, pán predseda. Vážení kolegovia, vážené kolegyne, býva už zvykom, že aspoň raz za volebné obdobie sa novelizuje aj ústavný zákon o ochrane verejného záujmu, niekedy je to aj viacej, ak sa zistí, že sa tam spravili nejaké nezrovnalosti, to sa nám stalo v minulom volebnom období, ak sa dobre pamätám, že sa novelizoval zákon a potom bolo treba niečo ešte doopravovať. Mne je ľúto, že sa nám nepodarilo na výbore toto volebné obdobie dospieť k nejakej dohode, tak aby to bol, bola výborová novela, novela ústavného zákona, pretože aj výbor má možnosť predkladať návrhy zákonov, a neviem, či sa mýlim, ale mám pocit, že toto volebné obdobie tuším žiadny výbor nepredkladal návrh zákona, ale kľudne ma opravte, nejak si nespomínam. A myslím si, že je to škoda, lebo malo by to určite aj väčšiu priechodnosť, takto treba jednoducho viac vysvetľovať, rokovať, a pritom ide o niečo, na čom by nám malo záležať všetkým, pretože ide o ochranu verejného záujmu. Ja som predložil niektoré úpravy, ktoré považujem za významné, samozrejme, nie je to úplný zoznam, podrobnejšie vysvetlím potom v rozprave, do ktorej sa hlásim ako prvý, pán predseda. Ďakujem zatiaľ pekne za pozornosť.
Jarjabek, Dušan, poslanec NR SR (2017-12-06):
Ďakujem za slovo, pán predsedajúci. Pán poslanec Rajtár, mňa naozaj zo všetkého najviac zaujalo z toho, čo ste vy hovorili, ako obhajujete niekoho, kto zneužil bankové tajomstvo. To predsa nemôžete myslieť vážne! Môžete to myslieť vážne v tom prípade, ak ste mu vy osobne ako poslanec a jeho v podstate nadriadený dali na to príkaz. Ale potom ste spravili čosi, čo nemá obdobu, a vy tu skutočne nemáte právo ani sedieť preto, lebo vy ste znehodnotili banku. Vy ste znehodnotili dôveru jednej banky, do ktorej by si už nikto po takomto čine, za ktorý vy ste zodpovedný, lebo ho obhajujete, nevložil ani deravé topánky. Pán poslanec Rajtár, nemôžete obhajovať, skutočne nemôžete obhajovať čosi, čo sa prieči absolútnemu zmyslu vstupu do súkromia, nech by bol akýkoľvek. Obhajujete to preto, a pýtam sa to znovu, lebo vy ste na to dali príkaz svojmu asistentovi, ktorého teraz musíte kryť?
Šípošová, Janka, poslankyňa NR SR (2015-10-02):
Ďakujem pekne. Naozaj, že tá prvá úprava bola taká, dá sa povedať, že komplexná a nejdem ani s tým polemizovať, ja to chcem len potvrdiť, že zdá sa mi to, čo som povedala nakoniec. Keď už nevieme urobiť to, aby sme transponovali smernice, aby sme napĺňali dohovory, ktoré sami prijmeme rýchlo, pružne a na pomoc ľuďom, tak urobme aspoň, aspoň tento malý krok ako na začiatok. Dôvodmi, prečo vraj nebolo možné pristúpiť na, akceptovať teda ten náš prvý návrh, bolo to, že naša architektúra Trestného poriadku alebo architektúra nášho Trestného poriadku akosi to nevedela vstrebať v tej podobe. Treba hľadať spôsoby, ale prosím, nezabúdajme na ľudí. To nerobíme zákony preto, aby sme boli pod nimi podpísaní a aby to bolo v Zbierke zákonov, ale aby fungovali v praxi. Ďakujem.
Matovič, Igor, podpredseda vlády a minister financií SR (2022-03-30):
Vážený pán predsedajúci, kolegovia, kolegyne, ono zo strany ľudí možno sa to zdá, že vážna téma, ale teraz, keď som si tu tak ako počúval tie drísty, keď Blaha začal a podobní, že oni sú asi dosť zúfalí chlapci. Snažia sa chytiť akejkoľvek slamky, len teda aby niečo, aby nejakým spôsobom mohli zaujať médiá. A z 2 000 eur zákazky, štátnej zákazky, ale ako subdodávky ešte pre vlastne toho, čo robí na tých hraniciach, z 2 000 eur, ktoré idú človeku, ktorý áno, robil na volebnej kampani OĽANO, oni tu robia najväčšiu korupčnú kauzu v histórii Slovenska. Ľudia, ktorí rozkrádali jak po nebohom, 30 mld. eur, títo vagabundi zo SMER-u, z HLAS-u rozkradli, o fašistoch nemusím hovoriť, tí sa k moci nedostali, tí kradli iba vtedy, keď boli v Banskobystrickej župe. A 30 mld. eur títo vagabundi tu rozkradli, Fico, Pellegrini a ich banda. V štátnych hmotných rezervách mali byť tie stany, čo tu Roman Mikulec musel objednávať od súkromnej firmy. Ale nie, tam Ficov a Pellegriniho kamarát, buzerant posratý, plný trezor zlatých tehál miesto stanov pre utečencov. Toto bolo vaše manažovanie krízy a chystanie sa na krízu. Rozkrádanie každého jedného eura, ku ktorému ste sa priblížili. Miesto toho, aby v štátnych hmotných rezervách boli stany, ktoré v takejto situácii zoberieme a namontujeme ich tam na tie hranice. Miesto toho – vaši kamaráti plné trezory zlatých tehál. A vy máte Boha pri sebe, ešte tu moralizovať, rozprávať, ako ste z toho zhrození, čo sa to jaká strašná korupcia deje. Že my musíme objednať súkromnú firmu, lebo ten štát ste rozkradli. Na to, aby dala stany, ktoré mali byť v štátnych hmotných rezervách. Áno, nachystané na túto situáciu. Áno, keď vy ste vládli, vaša Saková, či jak sa volá ministerka vnútra. Aký plán urobila? Krízový plán prechodu utečencov cez ukrajinskú hranicu na 600 ľudí denne. Len zrazu ich bolo 13-tisíc, páni a dámy, 22-krát viac. A v takej situácii je úplne normálne, keď vy ste nachystali plány na 600 a zrazu je to 22-krát viac alebo o 2 000 % viac, že musíte asi, alebo aj ten štát nemá tie schopnosti a musí, a hlavne platí to, čo som povedal na začiatku, keď plné vaše trezory zlatých tehál miesto stanov v štátnych hmotných rezervách, že musíte osloviť kohokoľvek, kto jednoducho tie stany má. A na tom stretnutí v tých Sobranciach, kde sa o tom rozhodovalo, bola väčšina vašich ľudí, lebo čo sa... (Reakcia z pléna.) Čo si povedal, Vážny? Že som blbec? To hovoríš ty? (Prerušenie vystúpenia predsedajúcim.)
Smolíková, Eva, poslankyňa NR SR (2016-06-15):
Prosím, pán predsedajúci, dajte hlasovať o návrhu, že určené výbory vrátane gestorského výboru návrh zákona prerokujú ihneď.
Viskupič, Marián, poslanec NR SR (2024-09-26):
Ďakujem pekne za slovo, pán predsedajúci. Kolega Igor Matovič, ja začnem tým, čo bolo asi úplne najlepšie a najdôležitejšie z toho vystúpenia. Áno, skutočne efektívna sadzba DPH alebo teda daňová medzera, ak niečo fungovalo za predchádzajúcej vlády, tak skutočne finančná správa dokázala, dokázala výrazne lepšie vyberať dane a skutočne to fungovalo. A toto aj tie čísla, čo si povedal, presne tak, veď teraz nové trestné kódexy hovoria, že daňový únik do 20-tisíc eur nie je trestným činom. Presne toto je to, čo motivuje ľudí, aby tie úniky robili a, bohužiaľ, je to už vidieť aj na číslach. Áno, skutočne, takto sa dalo možno 500 mil. ušetriť a práve to by bolo dobré v tom, že to sa ušetrí na tých poctivých ľuďoch, daňových poplatníkoch, ktorí tú dépeháčku zaplatili, a zároveň sa to zoberie tým podvodníkom, ktorí teda na tom bohatnú. Čiže toto, toto len a len chválim. No, potom ďalšia vec, takisto, áno, pán Kamenický nehovorí pravdu, keď hovorí o hrubom dlhu, o zvýšení o 24 mld., tu má, áno, Igor Matovič pravdu, požičalo sa veľa a teda aj zostalo v hotovostných rezervách. No len tam treba povedať dve veci, aby sme boli féroví. Jedna je, že to ale nie je to hrdinstvo najväčšie, že dokážeme si lacno požičať, ideálne keby sme si nemuseli požičať. A druhá vec je teda ešte, pán bývalý minister, ja viem, koľko sa musel ARDAL snažiť, aby ťa presvedčil, aby sa toto urobilo, lebo fakt to bola dobrá vec, hej, ale za to si moc nebol, ale nevadí. Potom ešte ďalšia vec, len zasa nech sme tu féroví. Igor, nebojoval si za 10 % DPH, ja si to pamätám, ja som za to bojoval, aj sa nám to podarilo, ale teda akože hodne, hodne to bolo ťažké. Ešte ku inflácii poviem, že áno, tie deficity boli veľmi podobné ako v iných krajinách, a už asi nestihnem vlastne. No dobre, viacej v rozprave.
Laššáková, Jana, podpredsedníčka NR SR (2014-10-17):
Pán poslanec Číž, nech sa páči.
Žiga, Peter, podpredseda NR SR (2024-01-16):
Pani poslankyňa Cigániková, procedurálny návrh? Nech sa páči.
Glváč, Martin, podpredseda NR SR (2018-09-12):
Pán Baránik.
Suchánek, Alan, poslanec NR SR (2016-04-26):
Neviem, či sa obraciam správne, a nemám skúsenosti a predpokladám, že to tu už možno niekedy zaznelo. O čo mi ide? Keď... (Prerušenie vystúpenia predsedajúcim.)
V. Veteška, podpredseda NR SR: (2007-05-18):
Prerušujem rokovanie o tomto bode programu. Ďalším bodom programu je návrh skupiny poslancov Národnej rady Slovenskej republiky na prijatie stanoviska Slovenskej republiky – Deklarácia o daňovej suverenite v priamych daniach . Návrh ste dostali ako tlač 284. Dávam slovo poslancovi Vladimírovi Palkovi, aby za skupinu poslancov návrh uviedol.
Lehotský, Tomáš, poslanec NR SR (2022-06-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 9. septembra 2022 a gestorský výbor do 12. septembra 2022. Prosím, dajte o mojom návrhu hlasovať. Ďakujem.
Paška, Pavol, predseda NR SR (2014-05-28):
Pán poslanec Novotný.
Blanár, Juraj, podpredseda NR SR (2022-06-22):
Ďakujem, pani spravodajkyňa, za spravodajskú informáciu. Otváram všeobecnú rozpravu na základe odporúčania. Chcem sa spýtať, či sa niekto chce prihlásiť ústne do rozpravy, pretože písomnú prihlášku som neobdržal. Môže tak urobiť teraz. Nie je tomu tak. Vyhlasujem teda rozpravu za uzavretú. Chcem sa spýtať, či chce nejaké stanovisko navrhovateľ záverečné, nie, pretože rozprava neprebehla. Predpokladám, že rovnako pani spravodajkyňa. Takže hlasovať o tomto návrhu programu budeme o sedemnástej hodine dnes. Prerušujem rokovanie o tomto bode programu. A budeme pokračovať druhým čítaním podľa schváleného programu o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 945, spoločná správa výborov má parlamentnú tlač 945a. Vážené panie poslankyne, páni poslanci, keďže predkladateľom by mal byť pán minister pôdohospodárstva a rozvoja vidieka Samuel Vlčan a nevidím ho v rokovacej sále a po ňom by sme mali pokračovať v prerušenej rozprave pani ministerky kultúry Natálii Milanovej, ktorú rovnako nevidím v sále, tak skôr ako prijmem rozhodnutie, tak preverím, že kde sa nachádza pán minister Vlčan a hneď budeme pokračovať. V prípade, ak tu nie je, tak prepadne mu poradie a budeme pokračovať v ďalšom bode, pretože pani ministerka už je prítomná. Takže poprosím chvíľočku a hneď budeme pokračovať. (Prestávka.)
Pellegrini, Peter, predseda NR SR (2014-11-26):
Prosím, prezentujme sa a hlasujme. (Hlasovanie.) Prítomných 140 poslancov, za hlasovalo 80, proti 29, zdržalo sa 31. Konštatujem, že Národná rada schválila vládny návrh zákona o dani z motorových vozidiel. Ďakujem veľmi pekne, pán spravodajca. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom (tlač 1209), spoločným spravodajcom je člen výboru pre financie a rozpočet pán poslanec Hreha, prosím ho, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1209.)
P. Hrušovský, podpredseda NR SR: (2001-11-07):
(Hlasovanie.) Prítomných je 91 poslancov, za 65, zdržalo sa 20, nehlasovalo 6. Pozmeňujúce návrhy pána poslanca Delingu sme schválili. Ďalší návrh, pán poslanec. A. Juriš, poslanec: Nie je viac návrhov.
Jurinová, Erika, podpredsedníčka NR SR (2013-12-04):
Ďakujem, pán poslanec. Na vaše vystúpenie sú dve faktické poznámky. Uzatváram možnosť prihlásiť sa s faktickou poznámkou. Nech sa páči, pán poslanec Simon.
Pčolinský, Peter, podpredseda NR SR (2022-12-02):
Ďakujem pekne. Prosím poverenú členku výboru pre európske záležitosti poslankyňu Zitu Pleštinskú, aby správu o činnosti tohto výboru uviedla a súčasne vás prosím, pani poslankyňa, aby ste plnili aj úlohu spravodajkyne k tomuto bodu programu. (Reakcia z pléna.) Pardon, mám prehodený papier. Ja teda prosím člena výboru pre, členku výboru pre európske záležitosti poslankyňu Zitu Pleštinskú, aby ako spravodajca informovala Národnú radu o výsledku prerokovania výročnej správy.
M. Dzurinda, poslanec: (2007-09-12):
Vy ste povedali, že ste za každý krok. Aj ja. Ale krok, o ktorom práve rozhodujeme, chcete urobiť smerom dozadu, nie dopredu. Kritériá kvality. Myslím si, že vôbec nám nepomôžu nejaké kritériá kvality, či ich bude rozpracovávať ministerstvo, alebo poisťovňa, alebo nejaké iné inštitúcie. Potrebujeme jednoducho aj v tomto rezorte reformu. Ak naša nebola dobrá, treba ponúknuť inú, ale som hlboko presvedčený, že základom ktorejkoľvek je a musí byť spravodlivé ohodnotenie zdravotníckeho výkonu, pán kolega. Nijaké kritériá kvality nám nepomôžu. Mali by sme si dať záležať, že tí hráči na ihrisku budú rovnako motivovaní, nie jedni dať gól a druhí len nastavovať prázdnu bránku bez brankára, ako góly dostávať a občan plať ako blázon, a po druhé, treba urobiť to, čo sme neurobili my, možno sme nevládali, možno sme to chytili trošku z iného konca, a to je to spravodlivé ohodnotenie zdravotníckeho výkonu. Ak toto dokážeme, bude to začiatok dobrej spravodlivej cesty aj vo vzťahoch medzi poisťovňami a poskytovateľmi zdravotnej starostlivosti.
Kaník, Ľudovít, poslanec NR SR (2014-10-29):
Neberiem a nebudem brať poslancovi Alojzovi Hlinovi právo na názor a môže si myslieť o dôležitosti rôznych dátumov a udalostí, čo len uzná za vhodné. Každý má na to právo a takisto ja mám právo myslieť si a roky rokúce presadzovať to, že bez vzniku Československej republiky by sme tu nesedeli, bez vzniku Československej republiky by nebola Slovenská republika dnešná a jednoducho, že tento dátum, zlomový dátum v dejinách slovenského národa si patrí sa uctiť štátnym sviatkom. Nemusí pán poslanec Hlina s tým súhlasiť a môže to vyjadriť hlasovaním. Ale takisto nech neberie právo na to, aby to hlboké a hodnotové presvedčenie tu niekto presadzoval, nikomu z prítomných poslancov alebo poslankýň a už vôbec neprítomné nie poslankyne, ale starostky ešte aj dokonca osobne urážať, nazývať čističom topánok. Pán poslanec, mali by ste sa ospravedlniť pani Rosovej za takéto naozaj nevhodné a dehonestujúce sa vyjadrenie. Ďakujem.
P. Paška, predseda NR SR: (2008-05-21):
(Hlasovanie.) 144 prítomných, 141 za, 2 sa zdržali, 1 nehlasoval. Konštatujem, že sme schválili správu o činnosti prokuratúry . Teraz pán predseda výboru alebo poverený člen výboru pre európske záležitosti pán poslanec Kondrót uvedie hlasovanie k návrhu uznesenia o správe o efektívnosti využívania štrukturálnych fondov a Kohézneho fondu. Je to tlač 564.
Ľ. Vážny, poslanec: (2004-05-14):
K pozmeňujúcemu návrhu pána poslanca Federiča. Samozrejme, podporujem ho tiež, lebo základom jeho je znížiť právomoci Komory patentových zástupcov, ktoré boli zadefinované nad rámec zákona. Čiže takisto si myslím, že je racionálny a treba ho podporiť. A doporučujem vám, aby ste ho podporili. Zároveň však vyzývam pána podpredsedu vlády aj pána ministra spravodlivosti, že problematika komôr nám bude rezonovať v celom legislatívnom procese. Čiže zrejme bude treba sa vrátiť k tejto téme, lebo tá téma utíchla, a bude treba ju otvoriť. Je to taká Pandorina skrinka, ja viem, ale jednoducho nemôžeme ju zahrabať pod koberec, nerád používam ten výraz, ale musíme sa tým zaoberať a musíme nájsť nejaké východisko a nejaké riešenie. Nehovorím, že to, čo pripravil minister spravodlivosti a vláda, je to najsprávnejšie riešenie, ale tak či tak treba sa tým zaoberať a treba polemizovať o tomto probléme a treba ho nejako doriešiť. Ďakujem.
Laurenčík, Milan, podpredseda NR SR (2021-01-13):
Pán poslanec Milan Vetrák.
Jurinová, Erika, podpredsedníčka NR SR (2015-03-17):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Pavlovi Hrušovskému.
Martvoň, Anton, poslanec NR SR (2013-03-20):
Ďakujem pekne, pán predseda. Vážené kolegyne, vážení kolegovia, dovoľte aby som predložil návrh zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov, ktorý predkladáme poslanci Vladimír Faič a Anton Martvoň. Účelom tejto predloženej novely OSP je zabezpečiť dôsledné plnenie úloh prokuratúry Slovenskej republiky pri ochrane práv a zákonom chránených záujmov fyzických osôb, právnických osôb a štátu v súlade s Ústavou Slovenskej republiky. Ide konkrétne o veci uvedené v § 35 Občianskeho súdneho poriadku, ktorým sa taxatívne vymedzujú prípady, kedy prokurátor môže vstúpiť do začatého občianskeho súdneho konania. Navrhovaným opatrením sa v súlade s programovým vyhlásením vlády Slovenskej republiky prispeje k zvýšeniu efektívnosti činnosti prokuratúry v netrestnej oblasti a zabezpečeniu účinnejšej ochrany práv a zákonom chránených záujmov fyzických osôb, právnických osôb a štátu, čo zvýši zároveň aj dôveru v Slovensko, teda dôveru v prokuratúru Slovenskej republiky. Oproti pôvodnému zneniu návrhu zákona po veľmi dobrej a odbornej debate v ústavnoprávnom výbore, v podstate v rámci spoločnej správy to bude uvedené, došlo k takej drobnej zmene. Miesto slova „nahliadanie do spisov“ sme využili a použili slová „právo na informácie z tých spisov“ kvôli tomu, aby po tej technickej stránke sa vyjasnili určité nejednoznačnosti danej úpravy a nejasnosti nami navrhovanej úpravy. Našli sme takéto kompromisné riešenie a po v podstate, po tejto zmene teda prokurátorovi budú prichádzať tie informácie buď e-mailom, alebo nejakým spôsobom mu budú doručené, a nebude teda mať žiaden prístup do súdnych registrov ako takých, čo bolo hlavne predmetom tej odbornej debaty, ktorú sme mali na ústavnoprávnom výbore. Ďakujem pekne, pán predseda, prosím, otvorte rozpravu.
Grendel, Gábor, podpredseda NR SR (2021-05-07):
Ďakujeme. Žiada si záverečné slovo pani spravodajkyňa? Nie. Ďakujem, prerušujem rokovanie o tomto bode programu. Ďalším bodom je Správa o činnosti komisára pre osoby so zdravotným postihnutím za rok 2020 . Správa je uverejnená ako tlač 482 a spoločná správa výborov ako tlač 482a. Správu uvedie komisárka pre osoby so zdravotným postihnutím pani Zuzana Stavrovská, ktorú prosím, aby sa ujala slova.
Ďuriš Nicholsonová, Lucia, podpredsedníčka NR SR (2018-12-04):
V rozprave teraz vystúpi pani poslankyňa Kiššová, nech sa páči.
B. Bugár, podpredseda NR SR: (2005-09-22):
(Hlasovanie.) Prítomných je 77 poslancov, za 76, zdržal sa 1. Páni poslanci, ak ma budete vyrušovať, preruším rokovanie dozajtra. (Reakcie z pléna.) Akože by to nebolo fér?! Sme v treťom čítaní . Preto otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nikto. Vyhlasujem rozpravu v rámci tohto čítania za skončenú. Nech sa páči, pán spoločný spravodajca. A. Ivanko, poslanec: Pán predsedajúci, dajte hlasovať o zákone ako o celku v znení schválených pozmeňujúcich a doplňujúcich návrhov.
Pčolinský, Peter, podpredseda NR SR (2023-02-09):
Ďakujem. Uzatváram možnosť faktických poznámok. Pán poslanec Dostál.
Ďuriš Nicholsonová, Lucia, podpredsedníčka NR SR (2019-05-13):
Vyhlasujem všeobecnú rozpravu k tomuto bodu za skončenú. Pán minister, v rámci záverečného slova nech sa páči.
Ledecký, Vladimír, poslanec NR SR (2023-05-18):
Vážený pán predsedajúci, vážené pani poslankyne, vážení páni poslanci. V súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 1569. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je stanovisko ministerstva financií, tak ako hovorila pani navrhovateľka Janka Žitňanská. Jedná sa o malú sumu peňazí, jedná sa o špecifický problém, naozaj o dve desiatky detí, ja si myslím, že tento zákon bude rovnako podporený ako zákon o... o materských pre študentky, že napriek celým politickým spektrom, lebo naozaj niet nad čím uvažovať, lebo tie deti majú naozaj tak špecifické problémy, že musia byť v ústavnej starostlivosti. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1647 z 18. apríla 2023 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím vás, otvorte všeobecnú rozpravu.
Laššáková, Jana, podpredsedníčka NR SR (2015-12-01):
S reakciou pán poslanec Galko, nech sa páči.
Danko, Andrej, predseda NR SR (2016-09-21):
Ďakujem. Pani poslankyňa Anna Zemanová.
Blanár, Juraj, podpredseda NR SR (2021-11-02):
Vážené pani poslankyne, páni poslanci, preveroval som neprítomnosť pána ministra zdravotníctva a konštatujem, že pán minister zdravotníctva Vladimír Lengvarský neinformoval Národnú radu, prečo dnes nebude účastný, pritom vedel, že dnes bude pokračovať rokovanie o tomto bode, a podľa mediálnych informácií mám informáciu, že sa nachádza niekde v Humennom na východe Slovenska, čo pokladám ako za neúctu Národnej rade Slovenskej republiky zo strany ministra, pretože aspoň slušnosť káže poslať list, ospravedlnenie za to, že nie je účastný na rokovaní Národnej rady, a preto túto výtku budem adresovať aj predsedovi Národnej rady Slovenskej republiky. Čiže tento bod prepadáva na záver rokovania. Budeme pokračovať ďalším bodom, ktorým je návrh poslanca Miloša Svrčeka na vydanie zákona o podpore štátneho nájomného bývania, o zmene a doplnení niektorých zákonov. Je to v druhom čítaní pod parlamentnou tlačou 619, spoločná správa 619a. Rád by som udelil opäť slovo predkladateľovi, ktorým je pán poslanec Miloš Svrček, ale konštatujem, že rovnako nie je v rokovacej sále a rovnako nie je ani pán spravodajca Ľuboš Krajčír. Vážené pani poslankyne, páni poslanci, poprosím, aby ste aj vy, ktorí ste kolegovia predkladateľov, predovšetkým z koalície, upozornili svojich kolegov, že buď nech informujú predsedajúceho o tom, že chcú, aby prepadol tento bod, a ja to ohlásim, ale nie takýmto spôsobom prejavovať obštrukciu. Myslím si, že to je nenáležité predovšetkým k poslancom, ktorí sa nachádzajú v rokovacej sále, ktorí by chceli o tomto bode určite rokovať alebo sa vyjadriť k nemu. Čiže aj tento bod prepadáva. Ďalším bodom programu, a predpokladám, že tento už bude, lebo vidím predkladateľa v rokovacej sále, je prvé čítanie o návrhu poslanca Národnej rady Slovenskej republiky Györgya Gyimesiho na vydanie zákona o finančnej podpore pre Maďarský spoločenský a kultúrny zväz na Slovensku – Csemadok . Je to parlamentná tlač 734, rozhodnutie o pridelení výborom je pod číslom 764. Dávam teraz slovo pánovi poslancovi Györgyovi Gyimesimu, aby tento návrh uviedol. Nech sa páči.
Danko, Andrej, predseda NR SR (2020-02-20):
Ďakujem, pán poslanec. Tri faktické, uzatváram možnosť prihlásenia. Poslanec Budaj.
Jurzyca, Eugen, poslanec NR SR (2017-12-05):
Ďakujem pekne. Samozrejme, dobré vystúpenie, Ondro Dostál, a výborný postreh k tomu klientelizmu. Tak mi to pripadá, že je to troška podobné ako duálne vzdelávanie, kde sa vyčlenilo a vydalo niekoľko desiatok miliónov eur, ktoré spotrebovali nie žiaci, ale, ale tí podnikatelia, ktorí sa dohodli v ’14. roku s vládou, že to nejako spolu urobia, tak na, na rôzne, rôzne ich stretnutia a analýzy sa tam minuli peniaze a žiakov sa prihlásilo len menej než 4 % do tohto systému, čiže nemá význam. Toto je veľmi podobný projekt, kde sa chcú dohodnúť vláda s miestnymi podnikateľmi. Akurát sa ťa chcem opýtať, ja som si všimol tiež tento problém, že v dôvodovej správe sa hovorí, že podnikatelia budú môcť rozhodovať. Potom som to ale v paragrafovom znení nenašiel. Ak naozaj toto dali aj do paragrafového znenia, že o peniazoch nebudú rozhodovať zvolení ľudia, ale podnikatelia, ktorí ich prijímajú, tak to je teda problém a asi aj ústavný. Potom som chcel ešte povedať, že v celej tejto hre ide už od toho prvého Ficovho zákona aj o vzdelanie detí. Aj to sľuboval v roku 2009. Teraz keď sa pozrieme na testovanie 5, to je novinka, tak vidíme priepastné rozdiely vo výsledkoch detí v Bratislavskom kraji a niektorých regiónov na východnom Slovensku. Čiže ani to vzdelanie sa nepodarilo. A keď, znova poviem niečo o riešeniach, podľa OECD máme najviac centrály, tzv. fiškálne centralizovanú samosprávu. Keby sa decentralizovalo, to je opak toho, čo vláda robí, tak máme najväčší potenciál hospodárskeho rastu zo všetkých krajín OECD.
M. Kotian, poslanec: (2002-04-09):
Nás nezaujímajú voľby respektíve politická situácia v Maďarsku, nás zaujíma skutočný stav, ktorý na Slovensku je. A my sme povinní tento stav, ktorý teraz vznikol s týmto zákonom o zahraničných Maďaroch, tu ho vyriešiť! Veď tu je protiprávny stav, ktorý na Slovensku existuje. Takže ja som aj prekvapený v tom smere, že ste asi nepočuli prejav v tejto snemovni, ktorý tu povedal pán Duka-Zólyomi. Vy ste akoby na tento prejav nereagovali a mohli ste si všimnúť, aká je obhajoba tohto zákona poslanca, ktorý je v slovenskom sneme. Obhajuje zákon, ktorý vznikol v cudzom štáte. Takže osobne si myslím, že aj keď považujem, poviem to otvorene, tento návrh zákona zo strany KDH za taký farizejský, lebo tri roky KDH robili tú politiku, akú robilo, že podporovalo všetky zákony, ktoré boli v rámci určitej dohody pre maďarskú koalíciu, ale teraz ako vidieť, ide predvolebná kampaň, tak sa snažia robiť nejaké taktické varianty a získať voličské dušičky, ale v každom prípade vieme, čo za tri roky aj KDH v tomto smere robilo. Ale tu sme si povedali, pán poslanec, že riešenie sa musí spraviť v tomto parlamente. My nemáme čo čakať na to ako, dopadnú voľby v Maďarsku respektíve aká tam je politická situácia. Ďakujem pekne. M. Andel, podpredseda NR SR: Slovo má pani poslankyňa Tóthová. Nech sa páči.
Sulík, Richard, predseda NR SR (2011-09-08):
Pán poslanec Blanár. (Reakcia z pléna.) Dobre, samozrejme pán Muňko, len nabudúce by bolo dobré stlačiť faktickú poznámku, nie procedurálny. Nech sa páči, hovorte, prosím.
M. Číž, podpredseda NR SR: (2008-02-05):
Dovoľte, aby som vyhlásil tajné hlasovanie za skončené. Prosím zároveň overovateľov, aby sa ujali svojej funkcie. Takže, vážené kolegyne, kolegovia, vyhlasujem prestávku. Dneska už nebudeme pokračovať, prerušujem prestávku. A následne prerušujem rokovanie a pokračovať v rokovaní budeme ráno o 9.00 hodine. Osobitne pozývam na rokovanie vážených kolegov z KDH. (Prerušenie rokovania o 18.13 hodine.)
Kaník, Ľudovít, poslanec NR SR (2013-09-24):
Myslím, že keďže ako reakciu na ignoráciu diskusie pri závažných problémoch zo strany vládnej väčšiny som prišiel s nápadom zopár razy stiahnuť návrh zákona, nezostáva mi nič iné, ešte využiť túto možnosť, ale z troch návrhov zákona, z dvoch prerokovaných len jeden v tomto prípade... (Prerušenie vystúpenia predsedajúcim.)